ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

HOTĂRÂRE

- privind stabilirea modalităţii de gestiune a serviciului de iluminat public în oraşul Boldeşti-Scăeni
Având în vedere :

· referatul de aprobare înregistrat sub nr. 14981/09.07.2021, prin care primarul oraşului Boldeşti-Scăeni propune stabilirea modalităţii de gestiune a serviciului de iluminat public în oraşul Boldeşti-Scăeni;
· raportul de specialitate al compartimentului de resort, înregistrat sub nr.14982/9.07.2021;
· dispoziţiile art. 120 alin. (1), art. 121 alin. (1) si (2) din Constituţia României, republicată;
· Legea nr. 51/2006 privind serviciile comunitare de utilități publice, republicată cu modificările și completările ulterioare;
· Legea nr. 230/2006 a serviciului de iluminat public;
·  Regulamentul-Cadru al serviciului de iluminat public aprobat prin  Ordinul nr. 86/2007 al Președintelui A.N.R.S.C.;
· avizul secretarului general, înregistrat sub nr. 15495/15.07.2021;
- avizele  comisiilor de specialitate nr. 1 şi nr. 2 – dezvoltarea economico-socială şi de mediu, cooperarea interinstituţională pe plan intern şi extern respective, administrarea domeniului public şi privat, gestionarea serviciilor de interes local;


- art. 129 alin. (2) lit. „d”, alin. (7), lit. „n”,  art. 139 alin. (1) şi 196 alin (1) lit. „a” din OUG nr. 57/2019 privind Codul administrativ,

Consiliul Local al oraşului Boldeşti-Scăeni adoptă prezenta hotărâre:


Art.1. Se aprobă Studiul de oportunitate privind modalitatea de gestiune a serviciului de iluminat public în oraşul Boldeşti-Scăeni, conform anexei nr. 1.


Art.2. Se aprobă Regulamentul serviciului de iluminat public în oraşul Boldeşti-Scăeni, conform anexei nr.2.

Art.3. (1) Se stabileşte "gestiunea delegată” ca modalitate de organizare şi funcţionare a serviciului de iluminat public în oraşul Boldeşti-Scăeni.

(2) Delegarea gestiunii se va face prin procedurile de achiziție publică prevăzute de legislaţia în vigoare.
Art.4. Anexele nr.1-2 fac parte integrantă din rezenta hotărâre.


Art.5.  Primarul oraşului Boldeşti-Scăeni, prin Serviciul Patrimoniu Local, va duce la îndeplinire prevederile prezentei hotărâri. 
Art.6. Prezenta hotărâre se comunică Serviciului Patrimoniu Local şi se aduce la cunoştinţă prin afişarea la sediul Primăriei şi pe site-ul instituţiei.

